OzLabs/hebrew-wiki-articles huggingface dataset:
יטורים

שרידי [[כפר יטורי ברמת הגולן]]
יטורים הם קבוצת שבטים ערבים או ארמים שהחלו לחדור לאזור בקעת הלבנון עוד בתקופה הפרסית. הם הקימו ממלכה בדרום לבנון והתפשטו עד לגולן ולזמן קצר ל, שנכבש וסופח לממלכת החשמונאים בידי יהודה אריסטובולוס הראשון בערך בשנת 103 לפנה"ס ותושביו גוירו.

== היסטוריה ==
מוצאם של היטורים באזור הטרכון שבסוריה של היום, אזור בזלתי הקשה למחיה ולשליטה. משם התפשטו ובשיאה של ממלכתם שלטו על בקעת הלבנון, על חלקים מחופה הצפוני של לבנון וחופה הדרומי של סוריה, ועל חלקים מן הגליל. ד"ר משה הרטל טוען שגם באירופה ניתן למצוא קברים של לוחמים יטורים.

בימי התפוררות הממלכה הסלאוקית, עת קמו ממלכות עצמאיות כממלכת החשמונאים וממלכת הנבטים, הקימו היטורים ממלכה בחלקיה הצפוניים של ארץ ישראל ולבנון. הגבול המשותף לממלכה היטורית והממלכה הנבטית עבר במרכז רמת הגולן של היום. הצבא הרומאי גייס גם הוא את היטורים לשורותיו, משום שנודעו כקשתים מעולים.

שלטונם של היטורים בגליל העליון לא לווה בהתיישבות יטורית. בממצאים הארכאולוגיים מן הגליל אין עדות לנוכחות או התיישבות אתנית כזאת.

יוסף בן מתתיהו מספר שיהודה אריסטובולוס הראשון שלח את אחיו אנטיגונוס הראשון לכבוש את ממלכתם, בשנת 104 לפנה"ס. הגליל נכבש מידם, ואלו מהם שרצו להישאר בו חויבו בגיור, כפי שנהגו החשמונאים באדומים. במחקר המודרני, הטענה שהגיור בוצע בכפייה, הן בהקשר של היטורים והן בהקשר של האדומים, שנויה במחלוקת.

בימיו של מלך היטורים תלמי בן מנאוס, באמצע המאה הראשונה לפני הספירה, הייתה בירת היטורים העיר כלקיס שבלבנון. צאצאיו של הורדוס, כאגריפס השני קיבלו מן הקיסרים הרומים את כלקיס לממלכה.

יטור נזכר במקרא כאחד מבניו של ישמעאל, וכן כאחד העמים שנלחמו בהם בני ראובן, גד וחצי המנשה בכובשם את נחלתם בעבר הירדן המזרחי.
יטור מוזכרת כממלכה גם בימי הקיסר טיבריוס, בברית החדשה: "וַיְהִי בִּשְׁנַת חֲמֵשׁ עֶשְׂרֵה לְמַלְכוּת טִיבַרְיוֹס קֵיסַר וּפוֹנְטִיּוֹס פִּילָטוֹס הֶגְמוֹן בִּיהוּדָה וְהוֹרְדוֹס שַׂר־רֹבַע עַל־הַגָּלִיל וְאָחִיו פִּילִפּוֹס שַׂר־רֹבַע עַל־מְדִינוֹת יְטוּר וְטַרְכוֹנָה וְלוּסָנִיָּס שַׂר־רֹבַע עַל־אֲבִילִין".

על הר סנאים בחרמון קיימים שרידי מקדש יטורי ובו כתובת יוונית, חורבות בית בד ובורות מים.

ח'רבת חוורית בגולן, הייתה יישוב יטורי, ובימינו נחשב המקום כקדוש לדרוזים, נבי אליא.

== ראו גם ==
* יטור

==לקריאה נוספת==
* שמעון דר, "תרבותם החומרית של היטורים", מכמנים 12, 1998 (תשנח), עמ' 23–44
* אריה קינדלר, "מטבעות בני יטור", ישובי החרמון בעת העתיקה, (1988), עמ' 54–77
* 
* 
* 
* 
* בן-ציון לוריא, "יטור היהודית", HUCA 52, חוברות יא-לב, 1982
* שמריהו גוטמן, "ארץ היטורים (ברמת הגולן)", מבפנים לה, 1973 (תשלג), עמ' 143–151
* אריה אלאלוף, "גיורם של היטורים", יד ליאיר, 1999 (תשנט), עמ' 130–133

==הערות שוליים==

קטגוריה:עמים שמוצאם מאברהם
קטגוריה:עמים שמיים
קטגוריה:קבוצות שגוירו בימי החשמונאים
המנון ארגנטינה

ההמנון הלאומי של ארגנטינה (בספרדית: Himno Nacional Argentino) נכתב על ידי ויסנטה לופס אי פלאנס והולחן על ידי בלאס פררה. השיר אומץ כהמנון הלאומי הרשמי של המדינה ב-11 במאי 1813, 3 שנים לפני הכרזת העצמאות הרשמית מספרד, ועל כן 11 במאי הוא יום ההמנון במדינה.

ארגנטינה חוותה שלטון עצמאי משנת 1810 והכריזה על עצמאותה בשנת 1816, אולם העצמאות הוכרה על ידי ספרד רק בשנת 1863. למעשה, מכיוון שהמילים נכתבו בזמן שארגנטינה הייתה במלחמה עם ספרד, ההמנון הכיל התקפה נגד ספרד. ב-2 באוגוסט 1942 אומצה גרסה מקוצרת המכילה רק את הבית הראשון והפזמון, אשר אינם פרובוקטיביים.

==מילות השיר==

{| cellpadding="5" align="center"
|-
! תרגום לעברית !! ספרדית
|-
| <poem>שמעו-נא, בני-תמותה, את הזעקה הקדושה:
חירות! חירות! חירות!
שמעו-נא את קולות השלשלאות הנשברות.
ראו את השוויון האצילי, מושל בכיפה.
ברית הפרובינציות של הדרום
מציגה זה עתה את כיסא הכבוד המכובד.
וכל בני-החורין של העולם משיבים להם:
אנו מצדיעים לעם הארגנטיני הגדול!
אנו מצדיעים לעם הארגנטיני הגדול!
וכל בני-החורין של העולם משיבים להם:
אנו מצדיעים לעם הארגנטיני הגדול!

פזמון:
מי יתן וזרי הדפנה שידענו להשיג 
יהיו אתנו לנצח 
הבה נחיה ועטרת ניצחון לראשנו 
ולא - נישבע למות בכבוד!</poem>
| dir="ltr" | <poem>Oíd, mortales, el grito sagrado:
"¡Libertad, libertad, libertad!"
Oíd el ruido de rotas cadenas,
ved en trono a la noble igualdad.
Ya su trono dignísimo abrieron
las Provincias Unidas del Sud
y los libres del mundo responden:
"Al gran pueblo argentino, ¡salud!
Al gran pueblo argentino, ¡salud!"
Y los libres del mundo responden:
"Al gran pueblo argentino, ¡salud!"

Estribillo:
Sean eternos los laureles
que supimos conseguir,
Coronados de gloria vivamos...
¡o juremos con gloria morir!</poem>
|}

==מדיה==

==ראו גם==

==קישורים חיצוניים==

* [https://web.archive.org/web/20050417235053/http://simplythebest.net/sounds/Midi/Midi_files/miscellaneous_Midi_files/argentina_anthem.mid Midi file]
* [https://web.archive.org/web/20050417235057/http://www.buenosaires.edu.ar/educacion/servicios/grito_sagrado/mp3/himno-inst.mp3 MP3 file (4MB)]

==הערות שוליים ==

קטגוריה:ארגנטינה: סמלים לאומיים
ארגנטינה
קולוויל יאנג

קולוויל יאנג (באנגלית: Colville Young; נולד ב-20 בנובמבר 1932), המושל הכללי של בליז משנת 1993. קיבל תואר אבירות בשנת 1994. היה אחד ממייסדי "המפלגה הליברלית" בבליז, שבהמשך הפכה לחלק מ"המפלגה הדמוקרטית המאוחדת" (UDP). 

בצעירותו למד יאנג לתואר ראשון באנגלית בבליז, ולתואר דוקטור בבלשנות באוניברסיטת יורק באנגליה. כששב מאנגליה שאף לקדם את החינוך בבליז, ובסוף שנות ה-80 הפך למרצה בכיר ולנשיא אחד הקולג'ים של אוניברסיטת בליז. במקביל עסק במוזיקה והלחין מספר יצירות אופרה. כן כתב מספר ספרים על הספרות של בליז, וגם ב-1993, מעט לפני שהפך למושל, פרסם ספר סיפורים קצרים. כמושל קידם, בין השאר, את המוזיקה והחינוך למוזיקה בבליז, הקים להקות מוזיקליות במספר בתי ספר, ויסד תחרות מוזיקלית ארצית.

==קישורים חיצוניים==

קטגוריה:פוליטיקאים בליזים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:חברים במסדר האימפריה הבריטית
קטגוריה:ילידי 1932
סעיד מוסא

סעיד מוסא (נולד ב-19 במרץ 1944), היה ראש ממשלתה השלישי של בליז מאוגוסט 1998 עד פברואר 2008. 
== חייו ==
מוסא נולד בסן איגנסיו, ילד רביעי מתוך שמונה, לאב פלסטיני שהגיע מאל-בירה בשנת 1930 ואם ממוצא מעורב סקוטי ומאיה.

אחרי שסיים את לימודיו בבליז, הוא למד משפטים באוניברסיטת מנצ'סטר בבריטניה, ממנה קיבל תואר במשפטים בהצטיינות בשנת 1966. שנה לאחר מכן שב לבליז, שימש כשופט וכיועץ לכתר בלשכת התביעה הציבורית. דאגתו לרווחתם של עובדי מדינה הובילה לבחירתו לנשיא איגוד השירות הציבורי. בשנת 1969 הוא עבר למגזר הפרטי. 

מוסא הצטרף למפלגת האיחוד העממי (PUP) מפלגת השלטון הנוצרית-דמוקרטית, וב-1974 התמודד מטעמה ללא הצלחה על מקום במועצה המחוקקת. בבחירות 1979 נבחר למועצה. שירת בממשלתו של ג'ורג' קאדל-פרייס במספר תפקידים בכירים ואף היה חבר בוועדה שחיברה את חוקת בליז לאחר שזכתה בעצמאותה ב-1980.

ב-1996 הפך למנהיג המפלגה ובשנת 1998 נבחר לראש ממשלה לאחר שמפלגתו ניצחה בפער של כ-20 אחוזים מן הקולות. מוסא החזיק בתיק החוץ עד שנת 2002. לאחר כניסתו לתפקיד העמיד בראש סדר העדיפויות בענייני חוץ ורפורמה פוליטית. בינואר 2000 ממשלתו אישרה את הקמת אוניברסיטת בליז. את מסע הבחירות כדי להיבחר מחדש הוא ניהל תחת הסיסמה "אין דרך חזרה", והבטיח ליצור 20,000 מקומות עבודה חדשים ולתת למקומיים גישה לאותם תמריצי השקעה כמו זרים. בהשבעתו לקדנציה שנייה, הצהיר כי התפתחות כלכלית וחברתית תמשיך להיות עיקרה של ממשלתו והבטיח לשפר את הגישה לחינוך ואיכותה.<ref></ref>

בשנת 2003 נבחר לכהונה נוספת כראש ממשלה. הפעם ניצחה ה-PUP ברוב קטן יותר מן הקולות, אך עדיין שלטה ללא מצרים בבית הנבחרים עם 26 מתוך 31 צירים. (הבחירות בבליז הן אזוריות). בבחירות שנערכו ב-7 בפברואר 2008 הפסידה מפלגת האיחוד העממי ליריבתה השמאלית, מפלגת האיחוד הדמוקרטי, בפער של 17 אחוזים. למחרת החליף דין בארו את מוסא בראשות הממשלה, וכעבור מספר ימים התפטר מוסא מהנהגת המפלגה.

בעשר שנותיו כראש-ממשלה נרשמה צמיחה כלכלית גבוהה בבליז, אך הפופולריות של ממשלתו דעכה עקב טענות לשחיתות.

==קישורים חיצוניים==

* 

==הערות שוליים==

קטגוריה:פוליטיקאים בליזים
קטגוריה:ראשי ממשלת בליז
קטגוריה:ילידי 1944
קליפורד הסבנדס

סר קליפורד הסבנדס (באנגלית: Clifford Husbands; 5 באוגוסט 1926 - 11 באוקטובר 2017) היה המושל הכללי של ברבדוס מ-1 ביוני 1996 ועד ל-31 באוקטובר 2011.

==ביוגרפיה==
הסבנדס נולד בסנט אנדרו שבצפון המדינה. בין 1931 ל-1936 הוא למד בבית הספר היסודי לנערים שלה, ואת חינוכו התיכוני והעל-תיכוני בבית הספר פארי ובמכללת האריסון בין 1936 ל-1946. לאחר שסיים את לימודיו בהאריסון הוא לימד בפארי במשך שלוש שנים, ולאחר מכן היגר ללונדון והתקבל למידל טמפל לצורך לימודי משפטים. הוא הוסמך כעורך דין המופיע בבית משפט, והתקבל ללשכת עורכי הדין המקומית ב-1952.

באותה שנה חזר לברבדוס, והחל לעבוד בלשכת עורכי הדין המקומית. הוא עבד כעורך דין פרטי עד 1954, ומאותה שנה ועד 1960 התמנה למספר תפקידים משפטיים רשמיים בגרנדה, אנטיגואה, מונטסראט, סנט קיטס ונוויס ואנגווילה. ב-1960 חזר לברבדוס ומונה לעוזר התובע הכללי. הוא התמנה לתפקיד התובע הכללי ב-1967, וכעבור שנה ליועץ המלכה. הסבנדס התמנה לשופט בבית המשפט העליון של ברבדוס ב-1976, וב-1991 מונה לבית המשפט לערעורים, בו כיהן עד 1996. במספר הזדמנויות הוא כיהן גם כנשיא בית המשפט.

כהכרה על שירותו המשפטי הארוך לברבדוס הוא קיבל אותות מטעם מסדר ברבדוס ב-1986, ב-1989 וב-1995.

היה נשוי לרובי פאריס עד למותה ביולי 2009.

נפטר ב-11 באוקטובר 2017, בגיל 91.

==קישורים חיצוניים==
* [http://www.caribbeanelections.com/knowledge/biography/bios/husbands_clifford.asp ביוגרפיה]

==הערות שוליים==

קטגוריה:פוליטיקאים ברבדוסים
קטגוריה:מושלי ברבדוס
קטגוריה:מסדר ג'ון הקדוש
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:ילידי 1926
קטגוריה:נפטרים ב-2017
אואן ארתור

אואן ארתור (באנגלית: Owen Seymour Arthur; 17 באוקטובר 1949 – 27 ביולי 2020) היה ראש ממשלת ברבדוס בשנים 1994–2008 ויושב ראש האופוזיציה בשנים 2010–2013.

==ביוגרפיה==

ארתור התחנך באוניברסיטת וסט אינדיאס והיה חבר בקמפוס של ברבדוס וג'מייקה. בהמשך למד באוניברסיטת איי הודו המערבית, בשנת 1971, קיבל תואר בהיסטוריה ובשנת 1974 קיבל ממנה תואר בכלכלה. לאחר שסיים את לימודיו הפך לעובד בסוכנות התכנון הלאומית של ג'מייקה.

ב-1981 הצטרף למשרד האוצר והתכנון של ברבדוס.

ב-1983 נבחר לסנאט וב-1984 לבית הנבחרים.

בשנת 1993 הפך ליו"ר האופוזיציה בבית הנבחרים. בתקופה זו שקל לפרוש מהחיים הפוליטיים.

ארתור היה מנהיג מפלגת הלייבור שהביאה אותו לניצחון בבחירות הכלליות שנערכו ב-1994, ב-1999 וב-2003. במערכת הבחירות בשנת 2003 הבטיח כי יעביר את ראשות המדינה מאליזבת השנייה, מלכת הממלכה המאוחדת, אל נשיא מקומי. הבטחה זו לא יצאה אל הפועל, למרות משאל עם שהיה אמור להתקיים בנושא בשנת 2005. בשנת 2008 הפסיד בבחירות וחזר לראשות האופוזיציה. אחרי הפסד נוסף בבחירות שנערכו בשנת 2013, מפלגתו הדיחה אותו מהתפקיד.

נפטר ב-27 ביולי 2020.

==קישורים חיצוניים==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוליטיקאים ברבדוסים
קטגוריה:ראשי ממשלות
קטגוריה:בוגרי אוניברסיטת איי הודו המערבית
קטגוריה:ילידי 1949
קטגוריה:נפטרים ב-2020
אייבי דומונט

אייבי דומונט (באנגלית: Ivy Dumont; נולדה ב-2 באוקטובר 1930 בלונג איילנד), היא המושלת הכללית של איי בהאמה לשעבר. 

אייבי דומונט למדה חינוך באוניברסיטת מיאמי ועשתה דוקטורט בניהול ציבורי בשנת 1978. בשנת 1992 היא התמנתה לשר הבריאות בממשלת בהאמה ובשנת 1995 לשר החינוך. היא שימשה בממשלה בתפקידים שונים עד לשנת 2001.

דומונט היא האישה הראשונה שהחזיקה בתפקיד מושל בהאמה. היא כיהנה כמושלת משנת 2002 עד 30 בנובמבר 2005.

==קישורים חיצוניים==
*[https://www.bahamas.gov.bs/wps/portal/public/the%20government/governor%20general/her%20excellency%20dame%20ivy%20dumont/!ut/p/b1/vZTJcqMwFEW_JR_gIGa8FGESGJlBYMOGYjKDDbYxMdhf305XL9Jd1UkvOtFbqeo8XelIJSqmtlTcp9emSsfm2KeHt3ksJCzQbQg5ydZ5IAAUOCvoiAazpvkHEH0AcOCz_g21zSJuqR7tSlf9q9s5JlRTnEVCTaJ0p-U9qsEa7ZfTotU2VuiMzHZQh7jVMqsf47kgqDNTkYQePMV6HTdxYDWvEQHFKBE_SfDicFcmtNks8NZUY7bOMnlAO7531RdQaqEwk2MtRmO0U2y2ErqJXhM7sufzwZOGiK77vNVwOQrXroqtUveZxWtWa_MO3xbS6-VUTE9PvxyAvwz4Dw7iDxGL-QR40_wT-GAP0QMQ361AQgAQDaDn0y6QME0Ragu4xG9vJ3Tf370WzJa9Hy07cyegBDd_P_g40xAuPIwVBGgS3LECZ6zYDCGm4xeOU4ReIENlUAG6_Bm4ZsjyEfhCC1bAAx9wXx2o82vp4UgkDuQZoK_p7w5kv1Wp7qzBl5_wt0fDuf__Dk0qbrLuecq7Z_AsLQWaFyVuKQmA4ySRCttIEJULmhQ1TMxoNC56zhQtV10sCIpNt7-afnq60iLsEKyhT1qWOQicnbYCRmylynR4ZodqzLpp5ar9La8M03RC-TrbTarnTWfJk0amZSQroevbDl-6xS2LM9RuvH0RHO6MhNqy3F43_nCeTvpKCmCrSZtVXEo8c9jS5iDfcg4PqZVMziKx2NjLgtlxznmzxLQkiszEzJFrkmWPXg1t9q12dwjlxDobi2NJ-inhdLwzuLp6fCvYOHYldeqC60rwjPv2XZXw6Qds_QfQ/dl4/d5/L2dBISEvZ0FBIS9nQSEh/ קורות חיים]

קטגוריה:ילידות 1930
קטגוריה:פוליטיקאים בהאמים
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מושלות כלליות
ויסנטה לופס אי פלאנס

אלחנדרו ויסנטה לופס אי פלנס (בספרדית: Alejandro Vicente López y Planes, 1784–1856), מדינאי ומשורר ארגנטינאי, נשיא ארגנטינה הזמני מ-7 ביולי 1827 עד 18 באוגוסט 1827. בין היתר כתב גם את מילות ההמנון הארגנטינאי שאומץ ב-11 במאי 1813.

==קישורים חיצוניים==

* 
* 

קטגוריה:בואנוס איירס: אישים
קטגוריה:נשיאי ארגנטינה
קטגוריה:אישים הקבורים בבית הקברות לה רקולטה
קטגוריה:ילידי 1785
קטגוריה:נפטרים ב-1856
פרי כריסטי

כריסטי יחד עם [[קונדוליזה רייס|טקסט=|ימין]]
פרי גלדסטון כריסטי (Perry Gladstone Christie; נולד בנסאו, ב-21 באוגוסט 1943) הוא פוליטיקאי מאיי בהאמה, שכיהן כראש ממשלת איי בהאמה בשנים 2002–2007 ו-2012–2017. 

כריסטי הוא אתלט לשעבר. הנהיג את המפלגה הליברלית הפרוגרסיבית. ב־1984 עזב את מפלגתו, אך חזר אליה כעבור זמן מה. הוא נבחר לתפקיד ראש הממשלה ב-2002 כאשר מפלגתו זכתה בבחירות לפרלמנט המקומי והחזיק בתפקיד זה עד לשנת 2007, למעט תקופה קצרה ב-2005 אז סבל מהתקף שבץ והוחלף על ידי סגניתו סינתיה פראט. ב-2007 מפלגתו הפסידה בפרלמנט למפלגת התנועה הלאומית החופשית בראשות יוברט אינגרהם והוא הפך לראש האופוזיציה.

ב-2012 הוא זכה בבחירות פעם נוספת ומונה לראש ממשלה שוב. ב-2017 המפלגה סבלה ממפלה בבחירות שבמסגרתה איבדה 25 מ-29 המושבים שלה, ובכלל את המושב של מחוז הבחירה של כריסטי.

==קישורים חיצוניים==

* [http://www.bahamas.gov.bs/bahamasweb2/home.nsf/vContentW/97220E7134A562F78525719A00581AAE פרי כריסטי] באתר ממשלת בהאמה

 

קטגוריה:פוליטיקאים בהאמים
קטגוריה:ילידי 1943
מדף יבשתי

המדף היבשתי

מדף יבשתי או מדף היבשת או אדן היבשה (באנגלית: Continental shelf) הוא המדרון בשולי היבשת הנמשך אל מתחת לפני הים בשיפוע מתון (בדרך כלל בזווית של פחות ממעלה) ועד למקום שבו חל שינוי חד בזווית השיפוע. בים התיכון אדן היבשת משתרע למרחק של 150 עד 200 ק"מ מן החוף ועומקו אינו עולה על 200 מטר ואז מתחיל מדרון תלול לעומק של כ-5000 מטר. גידול דגים באדן היבשת קל יותר עקב חדירה טובה של קרני השמש וטמפרטורה נוחה. על אדן היבשת ניתן למצוא פלנקטון.

הנגישות הגבוהה יחסית אל המדפים היבשתיים הפכו אותם לחלקים המובנים ביותר של קרקעית הים.

הרוב המוחלט של הניצול המסחרי, כגון קידוחי גז או נפט, מתבצע מהמדף היבשתי. הגדרת המדף היבשתי לפי חוק הים שונה מההגדרה הגאולוגית, ולפיו לכל מדינה יש זכות למשאבי המדף היבשתי שלחופיה עד כדי 200 מייל ימי (230 מייל / 370 קילומטרים) מהחוף, מה שנקרא בחוק "המדף היבשתי המורחב" extended continental shelf (ECS)).

==לקריאה נוספת==
*פרופסור משה ברור, "אדן היבשה", לקסיקון גאוגרפי, (עמ' 3), הוצאת יבנה, תשס"א 

==קישורים חיצוניים==

* 
* 

==הערות שוליים==

קטגוריה:טקטוניקה
קטגוריה:ביומות מימיות
מערכת זמן אמת

מערכת זמן אמת היא מערכת מחשב שיש לה, מעבר לדרישות הפונקציונליות הרגילות, דרישה של עמידה בזמנים. מערכת זמן אמת לא חייבת להגיב מהר, אך היא חייבת להגיב תוך הזמן שהוגדר מראש ובעקביות.

==סוגי מערכות==
ניתן לסווג מערכות זמן אמת לשלושה סוגים:
* Hard – מערכת זמן אמת קשיחה היא מערכת בה אי עמידה בתנאי הזמן גוררת כישלון כולל של כלל המערכת. אחרי כישלון זה אין אפשרות להמשיך בפעולת המערכת, למשל מערכת ששולטת על רכב אוטונומי.
* Firm – במערכות כאלו ניתן לספוג אי עמידה בדרישת הזמן אך איכות המערכת תיפגע. הפלט של החישוב בו התרחשה החריגה הוא בלתי שמיש בעליל.
* Soft – הפלט שהתקבל בעקבות חישוב שחרג מהזמן שימושי באופן חלקי, למשל מערכת שקולטת טלוויזיה, אם חרג התמונה שתיווצר תהיה באיכות נמוכה יותר אך לאחר מכן הקליטה תמשיך כרגיל ובסדר.

*

קטגוריה:ערכים שבהם תבנית בריטניקה אינה מתאימה
קטגוריה:הנדסת תוכנה
ko:실시간
nl:Real-time
ru:Системы реального времени
sk:Reálny čas
נורמן טאורוג

נורמן טאורוג (Norman Taurog) ( 23 בפברואר 1899 – 7 באפריל 1981) היה במאי קולנוע אמריקני שבין השנים 1920 ו־1968 ביים 180 סרטים.

== רקע משפחתי וקריירה==
טאורוג נולד בשיקגו לארתור ואניטה, הורים ממוצא יהודי, ומגיל צעיר החל להופיע על במות תיאטרון ובגיל 13 השתתף בסרט. בהמשך הופיע כשחקן תיאטרון בניו יורק.

ב-1919 החל את הקריירה שלו כבמאי, וסרטו הראשון (1920), נקרא 'The Sportsman'. סרטו הראשון באורך מלא עלה לאקרנים ב-1928 ('הגטו'). 

פריצתו הגדולה באה ב־1931, כאשר ביים את הסרט 'סקיפי', בו לקח חלק אחיינו הצעיר ג'קי קופר. באוטוביוגרפיה שלו כתב קופר, כי בעת ההסרטה איים טאורוג לירות בכלב המחמד שלו אם לא יבכה בסצנה. על סרטו 'סקיפיק הוענק לטאורוג פרס האוסקר לבימוי, ובכך נהיה לבמאי הצעיר ביותר אי פעם שזכה בפרס זה (בגיל 32). ב-1938 ביים את "עיר הנערים" בכיכובם של ספנסר טרייסי ומיקי רוני והיה מועמד לפרס אוסקר לבמאי הטוב ביותר.

בשנות ה־50 התמקד טאורוג בסרטי קומדיה-מוזיקלית בכיבובם של ג'רי לואיס ודין מרטין.ב-1949 ביים את "נשיקת חצות" וב-1950 ביים את "הזמיר מניו אורלינס" בכיכובם של מריו לנצה וקתרין גרייסון. ב-1956 ביים את "צרור של אושר" בכיכובם של דבי ריינולדס ואדי פישר. בשנות ה־60 הוא ביים מספר סרטים בכיכובו של אלביס פרסלי, כמו "הוואי הכחולה" (1961) ו"נערות! נערות! נערות!" (1962).

==קישורים חיצוניים==

* 
* 

קטגוריה:קצרמר אמריקאים
קטגוריה:במאי קולנוע אמריקאים
קטגוריה:זוכי אוסקר: הבימוי הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:שיקגו: אישים
קטגוריה:אמריקאים שנולדו ב-1899
קטגוריה:אמריקאים שנפטרו ב-1981
אירוניה

דוגמה לאירוניה: [[מודעת אבל שנתלתה על שלט פרסומת הנושא את הסיסמה "משדרג לך את הרגע"]]
המונח אירוניה (ביוונית עתיקה: εἰρωνεία – אֵרונֵאַה; מילולית: "בורות מדומה") מתאר מצב מסוים ששונה מן המצב שהיה אמור להתרחש לכאורה.

לעיתים מתוארים אירועים שונים כ"צחוק הגורל", תהפוכות בלתי צפויות בחייו של אדם, הגורמות לו אושר או סבל רב. מקרים נפוצים הם מקרים בהם המצופה אינו מתרחש, בניגוד למקובל לחשוב, או כאשר פעולה שמטרתה הייתה לגרום לתוצאה רצויה, מביאה לתוצאה הפוכה, בבחינת "היקום לועג למאמצי האדם" (אירוניה קוסמית). לדוגמה, סנדלר המתהלך יחף. הסנדלר מייצר נעליים עבור אחרים, אך אינו משתמש בהן עבור רגליו שלו. דוגמה נוספת, ניסיון שימור מבנה גורם להריסתו. אירוניה יכולה להיות גם מכוונת, בעיקר בספרות או בתיאטרון. בטרגדיה ובסוגות ספרותיות נוספות האירוניה משמשת אמצעי ספרותי להגברת המתח, ולחידוד המסר לפיו אדם אינו יכול לשנות את גורלו, גם אם נדמה לו שיש בכוחו לעשות זאת. פעמים רבות משמעות הדברים האמיתית אינה מתגלה מיד אלא לאחר זמן, או תלאות רבות, כך שמה שמסתבר בסוף שונה בתכלית מפני הדברים בהתחלה.

אירוניה מכוונת נפוצה גם כאמצעי רטורי לשם חידוד המסר והבלטתו על דרך הניגוד, היא יכולה לקבל ביטוי מילולי כאשר הנאמר נוגד במהות את המסר, כפי שמתפרש בהתאם להקשר ולטון הדיבור. אמצעי זה יכול לשמש להבלטת מגוחכות או להבעת לעג ועוקצנות. לדוגמה, אדם זעוף פנים הנשאל לשלומו משיב: "בסדר גמור! לא יכול להיות טוב מכך!"

==אירוניה בספרות==
פעמים רבות בספרות ובתיאטרון קיימת אירוניה מכוונת. המחבר, המסתמך על ידיעה או הבנה מוקדמת של הקהל, הנקראת פער אירוני, כי גורל מסוים הולך ומתקרב, שם בפי הדמות הדוברת, שהיא בורה ואינה מודעת למצב האמיתי, דברים אשר משמעותם האמיתית, וההפוכה לכוונת הדמות, מובנת לאמיתה רק לקהל, או גורם לה למעשים אירוניים.

השימוש באירוניה היה נפוץ ביותר בטרגדיות היווניות. זאת מכיוון שגורלו של הגיבור הטרגי ידוע מראש ובלתי ניתן לשינוי. לכן פעמים רבות הגיבור מנסה לשנות את גורלו אבל פער בין הידע שלו לידע של הצופים, שנקרא פער אירוני, מוביל לכך שהוא בעצם מביא על עצמו את גורלו המר. הדוגמה המפורסמת ביותר לכך היא במחזה "אדיפוס המלך". אדיפוס מנסה לגלות מי הוא רוצחו של המלך הקודם על מנת לנקום בו, מבלי לדעת שהוא רצח את המלך, שהיה אביו, ונשא את אמו לאישה. פעולותיו מובילות לגילוי ולגורלו האכזר.

==אירוניה, ציניות וסרקזם==
יש קשר דיאלקטי בין אירוניה וציניות ולכן לעיתים קרובות מבלבלים ביניהם. בשניהם מובעת הטלת ספק המעידה שהסובייקט מוטרד מהפער בין המציאות לבין האופן שבו מדברים עליה. האירוניה נחשבת להתייחסות ראויה יותר מהציניות כיוון שהציני הוא אדם המאבד את האמון בטוב הלב ובהיגיון השכל של אנשים אחרים. האירוני לעומת זאת, אינו מאבד את האמונה התמימה בבני אדם ולעיתים קרובות יטיל ספק גם בעצמו. גישתו של האירוני מרוממת את המציאות ומובילה להחלטות ראויות לגביה. בניגוד לאירוני, גישתו של הציני מתחמקת מהצורך להתמודד ולנסות לשנות את המציאות.

סרקזם הוא סגנון דיבור עוקצני ומריר שמטרתו להקניט או לשים ללעג אדם. הוא שייך להתנהגויות שניתן לסווגן כציניות. הציניות משמשת לעיתים ככיסוי למניעים תוקפניים ויש בה משום מבט מרוחק על החיים וסוג של אובדן האמונה התמה בבני אדם.

==ראו גם==
* סימן אירוניה
* חוקי מרפי

==לקריאה נוספת==

==קישורים חיצוניים==

* נחום סוקולוב, [http://www.benyehuda.org/sokolov/021.html אירוניה (פרקים בפסיכולוגיה הסגנונית וערך האירוניה בספרות ובחיים)], ירושלים, כסלו, התרצ"ה, בפרויקט בן-יהודה
* .
* 
* 

==הערות שוליים==

קטגוריה:טכניקות ספרותיות
קטגוריה:דרמה
קטגוריה:הומור
באנדונדו

באנדונדו (Bandundu) הוא מחוז לשעבר של הרפובליקה הדמוקרטית של קונגו. המחוז גבל בקינשאסה ובבאס קונגו במערב, אקווטור בצפון וקאסאי אוקסידנטל במזרח. מחוז באנדודנו הוקם ב-1966 כמיזוג של שלושה אזורים פוסט-קולוניאליים: קווילו (Kwilu), קוואנגו (Kwango) ומאי נדומבה (Mai-Ndombe). 

==ערים==
בירת המחוז נקראת באנדונדו. אוכלוסיית העיר באנדונדו מונה 116,700 איש, נכון ל-2002. המרחק בינה ובין קינשאסה הוא 400 ק"מ. 

עיר מרכזית נוספת היא קיקוויט (Kikwit) השוכנת על גדות נהר הקווילו. אוכלוסיית העיר מונה 149,000 לערך. קיקביט היא מרכז מסחרי ומנהלי חשוב, ויש בה אצטדיון ספורט ונמל תעופה. היא ידועה כמרכז מחול מסורתי. ב-1995 התרחשה בעיר התפרצות של וירוס האבולה. קיקוויט היא בירת מחוז קבילו החל מ-2009. 

==שפות==
השפה רשמית במחוז היא צרפתית. שתי שפות עיקריות נוספות מדוברות בבאנדונדו, לינגלה ו-קיטובה. השפות נפוצות עד כדי כך, שהן מהוות למעשה כשפת אם למרבית התושבים. 

==גופי מים מרכזיים==
* נהר קסאי
* נהר קוואנגו
* נהר קווילו
* נהר לוקניה
* אגם מאי-נדומבה

== ראו גם ==

* קינשאסה
* הרפובליקה הדמוקרטית של קונגו
* קיקוויט

==קישורים חיצוניים==

קטגוריה:הרפובליקה הדמוקרטית של קונגו: מחוזות לשעבר
מחבר מובלע

מחבר מובלע או מחבר משתמע מונח בנרטולוגיה שמשמש כקול שעוזר לקורא לעצב את דעותיו ומחשבותיו בנוגע לטקסט. בעוד המוען (הדובר, מספר) שולח שדר מסוים, רעיון לנמען (הקורא), פעמים השדר המקורי משתמע באופן שונה שאליו התכוון הדובר. פעמים רבות השדר שעובר לקורא באמצעות המחבר המובלע מתעצב באמצעות הטקסטורה של הטקסט, מעברי במשלבים, אופן עיצוב הטקסט והאווירה הכללית שעוברת בטקסט, לא דווקא מילולית. המחבר המובלע לא קיים בתוך הטקסט אלא מעביר מסר לקורא שלא דווקא נמצא בדברי הדובר, כלומר הוא נמצא בין הטקסט עצמו לקורא. 

המונח הומצא לראשונה על ידי חוקר הספרות וויין בות' בספרו The Rhetoric Of Fiction, שמבדיל בינו לבין הדובר. הדובר, טוען בות', יכול להיות שונה לחלוטין מהמחבר המובלע, בדיוק כפי שהוא יכול להיות שונה מהמחבר. בשימוש באירוניה, למשל, משמעות המלים הנאמרות שונה ממשמעותו הכוללת של המבע. כלומר, המוען משתמש בדובר, השונה ממנו, כדי לומר דברים מנוגדים לכוונותיו. 

==ההבדל בין המחבר המובלע לכוונת המחבר==
המחבר המובלע, כאמור, שונה גם מהמחבר:

יש לכך כמה סיבות. ראשית, במרבית המקרים אין באפשרותנו לדעת מהי כוונת המחבר. קורא של יצירת ספרות, למשל, לא מכיר בדרך כלל את מחבר היצירה, והוא שופט את כוונותיו בהתאם ליצירה ולהקשר בו היא נוצרה (זמן הכתיבה, ז'אנר וכדומה). 

בנוסף, לא תמיד כוונת המחבר המובלע זהה לכוונת המחבר. טעויות פרשניות הן דוגמה מובהקת לכך. במקרים כאלה, הנמען מפרש את השדר באופן השונה מכוונתו של מוען השדר (אם כי לא תמיד באופן השונה מכוונת השדר עצמו), ומייחס את הכוונה הזו למחבר המובלע. העובדה שאנו מוכנים להודות כי לא הבנו את השדר נכון מצביעה על כך שאנו מכירים בהבדל בין המחבר המובלע לבין כוונתו של המוען.

לעיתים הכוונה העולה מהשדר עצמו שונה מכוונת המחבר. מקרה מפורסם הוא הסיפור "סונאטת קרויצר" של טולסטוי. אף שטולסטוי הוסיף הקדמה לסיפור (לאחר שקוראים רבים לא הבינו אותו כפי שביקש שיבינו אותו), הראתה ד"ר תמר יעקבי מאוניברסיטת תל אביב ב[http://www.informaworld.com/smpp/content~content=a780460092~db=all מאמר] שפרסמה בנושא זה, כי כוונת השדר שונה ממה שטולסטוי התכוון לו. לטענתה, טולסטוי אמנם התכוון שנבין דבר מה אחד, אולם הסיפור אומר דבר מה אחר. מבלי להיכנס לפרשנות הסיפור עצמו, יש בפער בין הפרשנויות כדי להדגים את הפער שיכול להיות בין כוונתו של המוען לבין הכוונה העולה מהשדר.

==ראו גם==
* נרטולוגיה
* וויין בות'
* דובר (ספרות)
* אירוניה
* גישת "מות המחבר"
* תורת הספרות
* המודל התקשורתי של יאקובסון
קטגוריה:טכניקות ספרותיות
קטגוריה:תורת הספרות
קונגו סנטרל

קונגו סנטרל (בצרפתית: Kongo Central) הוא מחוז ברפובליקה הדמוקרטית של קונגו. היא המחוז היחיד במדינה עם חוף. בירת המחוז היא מאטדי. המחוז גובל במדינת אנגולה בדרום, מחוז באנדונדו וקינשאסה במזרח, ומובלעת קבינדה של אנגולה והרפובליקה של קונגו בצפון. במערב יש למחוז קו חוף קצר (היחיד של המדינה) באוקיינוס האטלנטי. אוכלוסיית המחוז מנתה 2.83 מיליון נפש ב־1998.

בעבר נקרא המחוז בא־קונגו (Bas Congo) ובא־זאיר (Bas Zaïre).

ערים אחרות במחוז: בומא, לשעבר עיר הבירה של קונגו הבלגית, מואנדה, נמל בננה, ויווי ומואדי. 

==קישורים חיצוניים==

* 

קטגוריה:הרפובליקה הדמוקרטית של קונגו: מחוזות
סינתזה (כימיה)

סִינְתֶּיזָה היא תהליך יצירתה של מולקולה מסוימת באמצעות תגובה כימית בין מולקולות אחרות. 

תהליך זה עשוי לכלול תגובה כימית יחידה, או סדרה של תגובות כימיות בשילוב עם תהליכים פיזיקליים. אופן הסינתזה מוגדר היטב, כך שניתן יהיה לחזור עליו במעבדות שונות ולהגיע לאותן תוצאות. חומר סינתטי הוא חומר שאינו קיים בטבע, אלא נוצר באמצעות סינתזה.

תחילתו של מדע הכימיה האורגנית בסינתזה מקרית: הכימאי הגרמני פרידריך ולר יצר במעבדתו בשנת 1828 את התרכובת האורגנית שתנן (N<sub>2</sub>H<sub>4</sub>CO, המרכיב העיקרי בשתן) על ידי אידוי של גבישי אמוניום ציאנטי (NH<sub>4</sub>OCN). ולר ביצע זאת ללא כוונה תחילה. לפני מאורע חשוב זה סברו הכימאים כי קיים הבדל מהותי מאוד (שעל טיבו לא יכלו לעמוד) בין חומרים אורגניים וחומרים אי-אורגניים, ושלעולם לא ניתן יהיה לסנתז את הראשון מהשני. סינתזת השתנן שברה מיתוס זה, ומאז סונתזו בצורה מלאכותית אלפי תרכובות אורגניות.

סינתזה מוגדרת כמוחלטת (טוטאלית) כשמולקולה מורכבת מיוצרת מכמה מולקולות קטנות ופשוטות, אותן ניתן להשיג בקלות. בתגובה סינתטית-למחצה (סמי-סינתטית), לעומת זאת, מייצרים מולקולה מורכבת מכמה מולקולות מורכבות אחרות, אותן נוטלים מעולם הטבע (צמחים, בעלי חיים וכו').

במשמעות מצומצמת יותר, מתייחסת המילה סינתזה לתגובה ישירה בין שני מגיבים ליצירתו של חומר יחיד. המבנה הכללי של סינתזה כזו מתואר בנוסחה:

AB ← A + B

דוגמאות:
:2NaCl ← Cl<sub>2</sub> + 2Na (יצירת מלח בישול)
: SO<sub>2</sub> ← O<sub>2</sub> + S (יצירת גופרית דו-חמצנית)
: 2Fe<sub>2</sub>O<sub>3</sub> ← 3O<sub>2</sub> + 4Fe (היווצרות של חלודה)
:H<sub>2</sub>CO<sub>3</sub> ← H<sub>2</sub>O + CO<sub>2</sub> (פחמן דו-חמצני נמס במים ליצירת חומצה פחמתית)

==סינתזה אסימטרית מזורזת==
סינתזה אסימטרית מזורזת היא תגובה כימית סטריאוסלקטיבית, אשר התגלתה על ידי ויליאם נולס בשנת 1968. נולס הראה שיש ביכולתם של זרזים כיראליים מסוימים להעביר את תכונת הכיראליות לתוצר. התגובה הסטריאוסלקטיבית שאותה שיפר נולס הייתה תגובת הידרוגנציה. פיתוח נוסף בתחום זה חל בשנות ה-80 של המאה ה-20, עת קרל שארפלס יישם את הזירוז הכיראלי גם עבור תגובת אפוקסידציה, וריוג'י נויורי גילה זרז כיראלי מסוים, שנמצא יעיל ושימושי עבור מגוון רחב של סינתזות אסימטריות מזורזות. שלושתם יחד זכו בפרס נובל לכימיה בשנת 2001, על תגליות אלו. סינתזה אסימטרית מזורזת משמשת כיום במגוון תהליכים תעשייתיים: ייצור תרופות, תעשיית כימיקלים לחקלאות, חומרי טעם וריח, ועוד.

==ראו גם==
* סינתזה אורגנית
* הנדסה כימית

==קישורים חיצוניים==

* 

קטגוריה:תגובות כימיות
קטגוריה:כימיה אורגנית
קטגוריה:הנדסה כימית
מאטדי

מאטדי (אנגלית: Matadi) היא עיר נמל במחוז קונגו סנטרל ברפובליקה הדמוקרטית של קונגו ולה אוכלוסייה של 235,400 (2004). היא ממוקמת על האגן השמאלי של נהר הקונגו, כחצי מהמרחק בין האוקיינוס האטלנטי ועיר הבירה קינשאסה. 

==תרבות==
פירושה של המילה "מאטדי" היא אבן בשפת הקיקונגו. העיר בנויה באזור גבעות, ויש ביטוי מקומי האומר שכדי לגור בה יש לדעת שלושה פעלים: "לעלות", "לרדת" ו"להזיע". בהמשך הנהר יש רשת מערות הנקראת "הצוק של דיוגו קאו" על שם גראפיטי שחרט במערות הימאי ומגלה ארצות הפורטוגזי לסמן את גבול מסעו אל תוך נהר הקונגו.

==תשתיות==
תחנת כוח על נהר המפוזו מספקת לעיר חשמל. פס רכבת מחברת בין מאטדי לקינשאסה הבירה, מרחק של כ-350 ק"מ. הנמל הוא מרכז חשוב לייבוא וליצוא עבור כל המדינה וחברת הדייג הלאומי "פמארזה" משתמשת בנמל על מנת לספק דגים לבירה. נמל התעופה "טשימפי" הקרוב איננו פעיל. גשר באורך 722 מטר שחוצה את הנהר נבנה בשנת 1983. על גבעה קרובה יש אנדרטה לבוני פס הרכבת בין מאטדי לקינשאסה. 

==קישורים חיצוניים==

* 

קטגוריה:הרפובליקה הדמוקרטית של קונגו: ערים
קטגוריה:יישובים שהוקמו ב-1879
מנדרינה

מנדרינה (שם מדעי: Citrus reticulata; מן מַנְדָּרִין, על שם ארץ המוצא: סין) היא פרי הדר קטן ומתוק, הדומה לתפוז קטן. צבעו כתום והוא נוח לקילוף. הפרי כדורי למדי ופחוס קטבים. זנים שונים של המנדרינה כוללים את הקלמנטינה, הטנז'ריה, הטנגור, הסאצומה (או בשמו היפאני, מיקאן) והטמפל.

בחלק מן הזנים, כדוגמת הטנז'ריה, ניתן להסיר את הקליפה בקלות בעזרת הידיים. הטנגור, שהוא הכלאה של תפוז ומנדרינה, נקרא גם "תפוז מקדש". קליפתו קלה לקילוף. רוב המנדרינות המשומרות הן מזן הסאצומה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1837
קטגוריה:טקסונים שתוארו בידי פרנציסקו מנואל בלנקו
קטגוריה:הדרים
קטגוריה:מאכלי חג המולד
מחבט (נשק)

"מחבט" הוא מערכת נ"מ מתנייעת מתוצרת התעשייה האווירית לישראל המבוססת על ה-M163 VADS האמריקני. היה בשירות צה"ל משנת 1997 ועד לשנת 2006. 

ה"מחבט" מבוסס על תובת נגמ"ש M-113 ומערכות הנשק שלו כוללות תותח אוטומטי מדגם M61A1 וולקן 6-קני בקליבר 20 מ"מ בעל קצב אש גבוה וכן משגר טילים המכיל 4 טילי סטינגר מוכנים לירי. בנוסף, הגרסה הישראלית כוללת מערכות איתור ועקיבה מתקדמות, אמצעי ראיית לילה, כוונות וכן יכולת להתחבר למכ"ם אזורי, המתנייע גם הוא - הרמית.

== היסטוריה ושימושים ==
ה"מחבט" הוא שיפור ישראלי של ה-M163 VADS האמריקני, ששירת בישראל בשנות ה-80 של המאה ה-20 (לרבות מבצע שלום הגליל) וה-90 בשם "חובט" (Basher). ל"חובט" היסטוריה של שלוש הפלות אוויריות, האחרונה מביניהם הייתה הפלת כדור פורח. בנוסף פלוגת ה"חובט" הצה"לי תחת פיקודו של דובי אמיתי השיג את ההפלה הראשונה, והיחידה באמצעות ה-M-163 וולקן, של כלי טיס סילוני, מטוס קרב מיג 21, במבצע שלום הגליל בעת קרב בכפר דוחה.

ה"מחבט" מיוצר על ידי התעשייה האווירית ונכנס לשירות במערך הנ"מ של חיל האוויר הישראלי (כיום מערך ההגנה האווירית) ב-1997. הוא מבוסס על ה"חובט" ובנוסף לשורה של שדרוגי מערכות מעקב, שליטה ובקרה הוא כולל גם פוד שיגור המכיל 4 טילי נ"מ מדגם FIM-92 סטינגר, שהשלימו את התותח האוטומטי וסיפקו יכולת מוגברת להתמודד עם איומי אוויריים ומטוסי סילון. ייעודו העיקרי של המחבט הוא הגנה אווירית וחיפוי אווירי על כוחות קרקע וטורי שריון והפלת כלי טיס מנמיכי טוס.

המחבט נמצא שימושי למדי גם בלוחמה בשטח בנוי לצורך סיוע באש כבדה, שיתוק ירי אויב וטיהור גגות מצלפים. תותח הוולקן הכבד ומהיר הירי מספיק חזק בשביל לנקב בניינים וזווית העילרוד הגבוהה שלו מאפשרת כוונון לגגות הבניינים וריסוסם. חובטים ומחבטים השתתפו בלוחמת הקרקע בתפקידים אלו במבצע שלום הגליל (1982) ובמבצע חומת מגן (2002).

בשנת 2006 יצא משימוש רשמי במערך הנ"מ הישראלי בהמשך למגמת סגירת הנ"מ הטקטי או הנ"מ המתנייע, לאחריו פורקו סוללות וגדודים של נ"מ מתנייע. חיילי מערך הנ"מ הטקטי הוסבו להפעלת סוללות כיפת ברזל שנהפכו למבצעיות ב-2011.

<gallery heights="200" mode="packed">
קובץ:M163-hatzerim-2.jpg
קובץ:M163-hatzerim-1.jpg
קובץ:M163vulcan003.jpg|"חובט" M163, גרסה ישנה יותר של המחבט
</gallery>

== קישורים חיצוניים ==

* [http://www.israeli-weapons.com/weapons/vehicles/armored_personnel_carriers/m-113/M-113.htm המחבט], באתר Israeli-weapons
* [http://www.iaf.org.il/241-18138-HE/IAF.aspx המחבט], באתר חיל האוויר הישראלי
* 
* שיר אהרון ברם, [http://www.iaf.org.il/6590-39441-he/IAF.aspx פעילות וולקנית], באתר בטאון חיל האוויר, 31 אוגוסט 2012
* 
* 
* 

קטגוריה:תותחים נגד מטוסים
קטגוריה:התעשייה האווירית לישראל: מוצרים
קטגוריה:כלי רכב שהושקו ב-1997
קטגוריה:מערך ההגנה האווירית: אמצעי לחימה
קטגוריה:כלי רכב משוריינים ישראליים
קטגוריה:מערכות הגנה אווירית ישראליות
סכין

מבחר סכיני מטבח
השחזת סכין
סכין היא כלי עבודה המשמש לחיתוך. סכינים מורכבים לרוב מלהב מושחז באורך של עד 30 ס"מ, המחובר לידית אחיזה. סכינים שימשו ככלי עבודה או ככלי נשק מאז תקופת האבן.

המילה סכין בשפה העברית יכולה להתקיים הן בצורת זכר והן בצורת נקבה.

הסכינים הראשונים היו עשויים מצור או מסוג אבן קשה אחר שעוצב לצורה מחודדת, לעיתים גם עם ידית אחיזה. עם התפתחות המטלורגיה יוצרו סכינים מארד, מברזל ומפלדה. בעוד שחומרי הגלם השתנו במרוצת השנים, העיצוב הבסיסי של הסכין נותר בעינו. לאורך ההיסטוריה האנושית, סכינים הופקו במספר דרכים בחברות שונות, החל מהאבנים הסדוקות על ידי האדם הקדמון, אז עברו לסכינים העשויים מפיסות מטאוריטים עשירות מברזל, עד הסכינים המיוצרים בימינו על ידי התעשייה המודרנית.

במקור שימשה המילה "סכין" לציון כלי נשק, אך מאז ימי הביניים השימוש הנפוץ יותר במילה הוא לצורך ציון כלי אכילה עיקרי במערב (יחד עם המזלג והכף).
== שימושים ==

=== עבודה ===
* מצ'טה

==== הכנת מזון ====
* סכין מטבח
* סכין גבינה
* סכין שף
* סכין לחם
* סכין שחיטה

=== נשק ===
* פגיון
====סכין כנשק בחוק הישראלי====
בישראל, על פי הסוחר, מייצר או מייבא סכין שלא נועדה לשמש במקצוע, במלאכה, בעסק, לצורכי בית או למטרה כשרה אחרת, דינו – מאסר שבע שנים. כן ישנו איסור למכור סכין (מלבד סכין ביתית) לקטין. המחזיק סכין מחוץ לתחום ביתו או חצריו ולא הוכיח כי החזיקם למטרה כשרה, ניתן לגזור עליו מאסר עד חמש שנים. אולר אינו סכין לעניין זה מלבד במוסדות חינוך ומקומות נוספים.

=== סעודה ===
השימושים העיקריים בסכינים ככלי אכילה הם לחיתוך ולמריחה של האוכל. על מנת להתאים את הסכינים למאכלים להם מרקמים שונים, מיוצרות סכינים ייחודיות:
* סכין חמאה - משמש למריחה של ממרחים, בדרך כלל על מאפים. לעיתים כולל גם שינון קל בלהב המאפשר את חציית המאפה.
* סכין סטייק - משמש לחיתוך של אומצות ונתחי בשר נוספים.
* סכין דגים - לחיתוך ואכילת דגים.

שימוש נוסף של סכין בזמן הארוחה הוא ככלי עזר להעמסת המזלג. בסידור הסכו"ם המקובל ב מונחות הסכינים מימין לצלחות.

=== תחביבים ופנאי ===
== מבנה ==

== גלריה ==
<gallery>
Messerbank 2 fcm.jpg|סכין אכילה שולחנית עם מעמד
Chef's Knife.jpg|סכין שף המיועדת לחיתוך בשר
Becker Knife and Tool Combat Knife (4970043406).jpg|סכין קומנדו המיועדת לשימוש קרבי
Hunting_knives.jpg|סכיני ציד
</gallery>

==ראו גם==
* גרזן

==קישורים חיצוניים==

* 
* 
* 
* 
* 

== הערות שוליים ==

*
קטגוריה:כלי עבודה במטבח
קטגוריה:כלי אכילה
קטגוריה:כלי חיתוך
בעז

בֹּעַז (נהגה במלעיל) הוא דמות מקראית מתקופת השופטים, מגיבורי מגילת רות. נכדו של נחשון בן עמינדב, מצאצאי פרץ בן יהודה, בעלה של רות, אביו של עוֹבֵד, סבו של ישי וסבא רבא של דוד המלך.

== דמותו ==
המפגש בין רות לבועז, בשדה (למעלה) ובגורן (למטה). וויליאם דה ברייל, 1250

בעז היה בנו של שלמון, שהיה בנו של נחשון בן עמינדב, נשיא שבט יהודה. מתואר כאיש עשיר וגיבור חיל, גר בבית לחם. בן אחיו של אלימלך, ובן דודה של נעמי.

בעז מתואר במקרא כאיש גומל חסד הרגיש למצוקת קרוביו, אף שהוא יודע שתיתכן לזות שפתיים על קשריו עם קרובתו האלמנה המואביה, הצעירה והנאה. עם זאת הוא מקפיד שלא לתת לאיש סיבה להכפישו ולכן בצנעה הוא משלח את רות לאחר לינתה בלילה למרגלותיו, בגורן המבודד, ואומר – .

בהתאם לרוח מצוות ייבום נשא לאישה את רות, כלתו של אלימלך, שהתאלמנה.

בעז ורות נפגשו לראשונה בשדה. היא לקטה בשדהו את השעורים שנפלו לקוצרים, המיועדות לעניים. בעז שמע שרות דבקה בחמותה גם לאחר מות בעלה והעריך את המעשה. כשאמרו לו הקוצרים כי רות היא המלקטת בשדהו הזמין אותה לשתות ולאכול עם הקוצרים, וציווה על הקוצרים לעזור לה ככל יכולתם. רות נשארה ללקוט בשדה בעז עד תום הקציר.

בעז למד שרות רוצה בו כבעל, כשבאה אליו לגורן השעורים, שישן בו, בלילה בזמן קציר שדהו. הוא ברך אותה על שלא התפתתה ללכת אחרי הנערים והביע הסכמה עקרונית לנישואין עמה, אך אמר שיש אדם קרוב ממנו למשפחה של אבימלך, ולפי רוח מצוות ייבום הקרוב קרוב קודם. בעז הבטיח לרות שאם הקרוב השני לא יסכים להינשא לה – הוא יעשה זאת. וכך היה – בעז ורות נישאו בשער העיר לעיני הזקנים ובברכתם.

רות ובעז ילדו את עובד, אבי ישי, אבי דוד המלך, כאמור בסופה של מגילת רות: "וּבֹעַז הוֹלִיד אֶת עוֹבֵד. וְעֹבֵד הוֹלִיד אֶת יִשָׁי וְיִשַׁי הוֹלִיד אֶת דָּוִד" ().

==בעז במדרש==
המדרש מזהה את בעז עם השופט אבצן המוזכר בספר שופטים. הזיהוי מבוסס על כך שמגילת רות התרחשה בימי שפוט השופטים, בבית לחם, שם גר אבצן ועל כך שנראה על פי המגילה שבעז הוא איש חשוב (נעמי יועצת לרות לשאול בעצתו) המקורב לזקנים בשער.

המדרש מתייחס גם לגילו של בעז, ונראה כי הוא היה כבר אדם מבוגר בעת התרחשות המגילה. רבי יוחנן סבור כי הוא היה אז בן 80, ואילו רש"י טוען שעל פי הזיהוי של בעז עם אבצן, עליו להיות בן 300 לפחות כשנישא לרות.

ביום שהגיעה רות לבית לחם, מתה אשתו של בעז. מאחר ששמו של בעז לא נזכר במעמד הולדת בנו, המדרש מוסיף כי בעז נפטר בלילה שבו נשא לאישה את רות.

זיהוי בועז עם אבצן מופיע גם בספר הזהר ושם מביא גם הזוהר שבועז הוא גלגול נשמתו של יהודה, ורמוז הדבר בשמו "בו-עז" (יהודה שהיה ידוע בעוזו וגבורתו).

==בעז בברית החדשה==
[[לונטה שצייר מיכלאנג'לו בתקרת הקפלה הסיסטינית (1511–1512). הכתובת: שלמון – בעז – עובד; בעז הוא כנראה האדם הקשיש.]]

לפי הברית החדשה (הבשורה על-פי מתי, ), בעז היה בנה של רחב.

==אילן יוחסין==

==ראו גם==

* עץ משפחה של דמויות מקראיות - מתרח ועד שלמה
* יכין ובועז

==קישורים חיצוניים==

* 

==הערות שוליים==

קטגוריה:אישים במגילת רות
קטגוריה:דוד
אלפרדו פאלאסיו

אלפרדו פאלאסיו בפסגת ראשי מדינות אמריקה, 4 בנובמבר 2005
ד"ר אלפרדו פאלאסיו (בספרדית: Alfredo Palacio; נולד ב-22 בינואר 1939), נשיא אקוודור בין אפריל 2005 לינואר 2007.

פאלאסיו נולד בעיר גואיאקיל, והוא רופא במקצועו המתמחה בקרדיולוגיה. הוא למד בעיר הולדתו, ואחר כך בעיר קליבלנד במדינת אוהיו ובסנט לואיס במדינת מיזורי שבארצות הברית. אחר כך עבד בקרדיולוגיה ובבריאות ציבורית באוניברסיטת גואיאקיל בפקולטה לרפואה.

פאלאסיו מגדיר את עצמו כלא-פוליטיקאי, והוא גם לא חבר בשום מפלגה פוליטית. בעבר שימש פאלאסיו כשר הבריאות בממשלו של סיקסטו דוראן-באיין. פאלאסיו שימש כסגן הנשיא מ-15 בינואר 2003 ועד 20 באפריל 2005 תחת הנשיא לוסיו גוטיירס. פאלאסיו מונה לנשיא בפועל כאשר הקונגרס הדיח את גוטיירס, אחרי שבוע של עימותים עם ממשלתו.

==קישורים חיצוניים==

קטגוריה:נשיאי אקוודור
קטגוריה:פוליטיקאים אקוודורים
קטגוריה:שרי בריאות
קטגוריה:אקוודורים שנולדו ב-1939
פלורס (גואטמלה)

פלורס (בספרדית: Flores, "פרחים") היא עיר הבירה של מחוז אֶל פּטֶן שבגואטמלה. אוכלוסיית העיר מונה כ-44,706 אנשים, נכון ל-2022. 

העיר העתיקה של פלורס ממוקמת על אי בתוך אגם פטן-איצה (Peten-Itza) המחובר לחוף באמצעות גשר קצר. על האי התקיימה בעבר עיר של בני המאיה בשם טאיסאל (Tayasal). עיר זו הייתה המעוז האינדיאני האחרון במרכז אמריקה שנכבש בשנת 1697 על ידי הספרדים, ועל חורבותיה הוקמה העיר פלורס. העיר משתרעת על כל שטחו של האי הקטן והיא בנויה בצפיפות רבה. 

הפרוורים סנטה אלנה וסן בניטו שוכנים על שפת האגם. 

פלורס היא העיר הקרובה ביותר לטיקאל - עיר עתיקה של תרבות המאיה שמקדשיה המפוארים נשתמרו בלב הג'ונגל.

בעיר שדה תעופה קטן המשרת טיסות פנים בגואטמלה וכן כמה מדינות שכנות.

==קישורים חיצוניים==

* 
* 

קטגוריה:גואטמלה: ערים
אקסצנטריות (מתמטיקה)

חתכי חרוט
במתמטיקה, אקסצנטריות של חתך חרוט היא ערך מספרי המודד עד-כמה העקום רחוק מלהיות מעגל. בפרט,
* האקסצנטריות של מעגל היא 0.
* האקסצנטריות של אליפסה גדולה מ־0 וקטנה מ־1.
* האקסצנטריות של פרבולה היא 1.
* האקסצנטריות של היפרבולה גדולה מ־1.
* האקסצנטריות של קו ישר היא אינסוף.

לאקסצנטריות חשיבות גבוהה מאוד במכניקה מסלולית, מכיוון שתנועת גרמי שמיים סביב השמש היא תמיד בחתכי חרוט; לפי החוק הראשון של קפלר תנועה של כוכב לכת היא אליפסה שהשמש נמצאת באחד המוקדים שלה. 

באסטרונומיה הוא מהווה אחד מאלמנטי מסלול.

==אליפסה==
אליפסה, עם סימון המוקדים, הצירים והאקסצנטריות הליניארית שלה
באליפסה, מגדירים אקסצנטריות כיחס בין מרחק המוקדים (<math>F_1</math> ו־<math>F_2</math>) לבין הציר הראשי, כלומר:
<math>\left(\frac{\overline{F_1F_2}}{\overline{AB}}\right)</math>.

אם אורך חצי הציר הראשי של האליפסה הוא a, ואורך חצי הציר המשני שלה הוא b, האקסצנטריות נתונה בנוסחה:
<math>e = \sqrt{1-\frac{b^2}{a^2}}</math>.

לגבי אליפסה יש מדד נוסף שנקרא פחיסות המוגדר כ: <math> f =\frac {a - b}{a}</math>. קיים קשר פשוט בין הפחיסות לבין אקסצנטריות של אליפסה או פני שטח הספרואיד על פי נוסחת המעבר:
<math>f=1-\sqrt{1-e^2}</math>.

==היפרבולה==
אם אורך חצי הציר הראשי של ההיפרבולה הוא a, ואורך חצי הציר המשני שלה הוא b, האקסצנטריות נתונה בנוסחה:
<math>e = \sqrt{1+\frac{b^2}{a^2}}</math> .

==ראו גם==
* וקטור האקסצנטריות

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חתכי חרוט
קטגוריה:גאומטריה

cs:Excentricita dráhy
nn:Eksentrisitet
קרדינל (צבע)

קרדינל (באנגלית: Cardinal) הוא סוג של צבע אדום, אשר קיבל את שמו מן הגלימות אותן לובשים החשמנים הקתולים, זאת אף שהצבע שהחשמנים לובשים הוא למעשה שני.<ref></ref>

הציפור קרדינל קיבלה את שמה משמו של הצבע.
==גלריה==
<gallery>
קובץ:Northern Cardinal (Cardinalis cardinalis) male.jpg|ציפור קרדינל צפוני זכר, הקרוי על שם הצבע.
</gallery>

== הערות שוליים ==

קטגוריה:צבעים
אמנת קונסטנטינופול (1832)

אמנת קונסטנטינופול היא אמנה שנחתמה ביולי 1832 בקונסטנטינופול, והביאה לסיום מלחמת העצמאות היוונית, בכך שיצרה מדינה יוונית עצמאית מהאימפריה העות'מאנית. האמנה נוסחה בוועידת קונסטנטינופול, אשר נפתחה בחודש פברואר 1832 בהשתתפות המעצמות של אותם הימים: בריטניה, צרפת ורוסיה מצד אחד והאימפריה העות'מאנית מן הצד השני. בין הגורמים שתרמו לניסוח האמנה היה סרובו של לאופולד הראשון, מלך הבלגים למלוך על יוון.
גבולות יוון לאורך השנים
החלטתו של לאופולד שלא למלוך על יוון ומהפכת יולי 1830 בצרפת עכבו את קביעת גבולותיה של ממלכת יוון החדשה עד אשר נוצרה ממשלה חדשה בבריטניה. לורד פלמרסון, אשר התמנה לשר החוץ של בריטניה, הסכים לקו הגבול ארטה-וולוס. אולם, המזכר הסודי על כרתים, אותו העביר השגריר הבווארי לממלכות בריטניה, צרפת ורוסיה, לא הועיל.

על פי הסכמות ועידת לונדון מה-7 במאי 1832, בין בוואריה והמעצמות, אשר עסקו בדרך שבה תנוהל ממלכת יוון עד שאותון, מלך יוון יגיע לגיל בגרות, יוון הוגדרה כממלכה עצמאית, אשר גבולה הצפוני הוא קו אלטה-וולוס. האימפריה העות'מאנית פוצתה על ויתוריה הטריטוריאליים בסכום של 40 מיליון פיאסטר. גבולותיה של ממלכת יוון כפי שנקבעו באמנת קונסטנטינופול, אושררו על ידי המעצמות בלונדון ב-30 באוגוסט 1832 ובכך נקבעה סופית עצמאותה של יוון משליטתה של האימפריה העות'מאנית.

קטגוריה:קצרמר האימפריה העות'מאנית
קטגוריה:הסכמי שלום במאה ה-19
קטגוריה:1832
קונסטנטינופול (1832)
קונסטנטינופול (1832)
קונסטנטינופול (1832)
קונסטנטינופול (1832)
קטגוריה:יוון: העת החדשה
קטגוריה:מלחמת העצמאות היוונית
פיליקי אטריה

דגל פיליקי אטריה
פיליקי אטריה (ביוונית: Φιλική Εταιρεία - "אחווה ידידותית"), מכונה גם אגודת האחווה, היה ארגון לאומני מחתרתי שפעל בדרום-מזרח אירופה, בראשית המאה ה-19, במטרה להפיל את השלטון העות'מאני ביוון ולייסד מדינה יוונית עצמאית.

הארגון יזם, תכנן והיה שותף פעיל במלחמת העצמאות היוונית שפרצה ב-1821, והוא אחראי במידה רבה להצלחת מלחמה זו, שהביאה להקמתה של ממלכת יוון המודרנית.

==היסטוריה==
בהשפעת תסיסה רעיונית ותשוקה נלהבת לעצמאות בכל רחבי אירופה שהובילה מאוחר יותר לאביב העמים הוקמו בכל רחבי אירופה אגודות סתרים. בין היתר התכנסו באודסה שלושה יוונים צעירים ומשכילים ממעמד האצולה הפנריוטית. מטרתם הייתה לאחד את כל היוונים בארגון מזוין ולהפיל את שלטון האימפריה העות'מאנית על יוון.

שלושת המייסדים היו ניקולאס סקופאס מחבל אפירוס, עמנואל קסנטוס מפטמוס שבתקופת שהותו באיטליה היה חבר בבונים החופשיים, אתנסיוס צאקולוב מיואנינה והחבר הרביעי שצורף היה פניוטיס אנאגנוסטופולוס מחבל אליס. צאקולוב כבר ניסה בעבר הקרוב להקים ארגון דומה בשם "הלנוגלוסו קסנודוחיו" (Ελληνόγλωσσο Ξενοδοχείο). בהשפעתם של קסנטוס וחבר נוסף, קונסטנטינוס ראדוס, שהיה לו רקע בתנועת הקרבונארי, החליטו המייסדים על הקמת ארגון חשאי במבנה הדומה לזה של לשכות הבונים החופשיים. 

המייסדים וכן המצטרפים הושפעו מרעיונותיהם של אדאמנטיוס קוראיס, אווגניוס ולגאריס וריגאס פראוס ובמיוחד הושפעו ממה שהם האמינו שהייתה הוצאתו להורג של ריגאס פראוס ולכן הקימו באודסה, ב-1814 ארגון חשאי שמטרתו הקמת יוון חופשית מכיבוש.

בשנתיים הראשונות גויסו כ-30 חברים, רק לקראת מועד המרד המתוכנן ב-1821 הרחיבו את שורות הארגון וקלטו יותר ויותר חברים חדשים. בקבלה לארגון הייתה עדיפות לאותם החברים שהיו בעלי ניסיון קרבי עם נשק. פרט למעט הפנרים בעלי ניסיון צבאי, רבים היו חברים בקבוצות הארמטולים (Αρματολοί) והקלפטס (κλέφτης) שהצטיינו בתקיפות ומעשי שוד נגד העו'תמאנים ואנשיהם ביוון 

רוב חברי ה"אתריה" היו צעירים יוונים מרוסיה. פעלו בה אקדמאים צעירים, גם לא יוונים, כמו אלכסנדר פושקין שהצטרף כחבר לא פעיל. הארגון נתמך ומומן על ידי קהילות יווניות מבוססות בבריטניה ובארצות הברית. תמיכה נוספת הוגשה לארגון בחשאי על ידי הצאר הרוסי אלכסנדר הראשון עצמו, שראה בו מוקד השפעה רוסי עתידי בבלקן.

==חברים בולטים==
* אלכסנדר איפסילנטי
* דימיטריוס איפסילנטי
* לסקרינה בובולינה
* מנטו מברוגנוס

==קישורים חיצוניים==

* 

קטגוריה:מלחמת העצמאות היוונית
קטגוריה:מחתרות
פגיון

פגיון מ[[המאה ה-17]]
פִּגְיוֹן הוא כלי נשק קר, ארוך מסכין וקצר מהחרב שנועד לדקירה ולשיסוף. הפגיון מושחז לרוב משני צדיו, אך יש פגיונות חסרי פאה חדה והם משמשים לדקירה בלבד. ישנם סוגים רבים של פגיונות, כאשר סוגים רבים הותאמו לביצוע משימות ייעודיות ומיוחדות (כגון פגיונות הטלה, פגיונות דקירה סליקים, פגיונות חודרי שריון, פגיונות סיף שוברי חרבות ועוד).
הפגיונות הראשונים הופיעו בתקופת הברונזה, באלף ה-3 לפנה"ס, לפני החרב, שהתפתחה מפגיונות מוגדלים. פגיונות היוו כלי נשק משניים נפוצים בימי הביניים והרנסאנס וכן במאות ה-18 וה-19. פגיונות היו בשימוש לא רק על ידי לוחמים אלא כמעט בידי כל אדם שהיה זקוק לנשק להגנה עצמית כיון שקל להסתירו וקל לשאתו. הפגיונות היו קלים וזולים יחסית לחרב וקטנים בהרבה ממנה, לכן היוו נשק מצוין לשודדים, מתנקשים (פגיונות "סטילטו"), סוחרים ופשוטי העם.

ביחידות הקומנדו משתמשים היום בפגיון שלהבו חד מצדו האחד ומשונן מצדו השני, הנקרא "סכין קומנדו" – פגיון רב-תכליתי המיועד להישרדות בשטח, אך גם לתקיפה שקטה והגנה עצמית.

מקור המילה העברית הוא במילה הלטינית פוגיו (pugio), סוג של פגיון שהיה בשימוש של החיילים הרומים בתקופת המשנה.

חנג'אלי הוא סוג של פגיון הנפוץ באזור הקווקז.

==קישורים חיצוניים==

* 

*
קטגוריה:נשק קר
התכה

גרף מעברים בין מצבי צבירה]]
קוביות קרח מותכות למים
בפיזיקה, התכה או היתוך (לעיתים נקרא באופן שגוי המסה) היא תהליך חימומו של חומר מוצק עד לנקודה בה הוא הופך לנוזל. נקודה זו נקראת נקודת התכה. עצם שעבר התכה נקרא יצוק. הקפאה או התמצקות הם תהליכים הפוכים להתכה, בהם הופך נוזל למוצק. לנקודת הקיפאון ולנקודת ההתכה טמפרטורה זהה.

לא רק החימום לנקודת ההתכה, אלא גם ההתכה עצמה דורשת חום, הקרוי חום כמוס.

כיום יום נהוג לקרוא לתהליך ההתכה "המסה", על אף שיש למילה משמעות שונה מבחינה מדעית.

==קישורים חיצוניים==

* 
* 

קטגוריה:מעבר פאזה
קטגוריה:תגובות כימיות
קטגוריה:תרמודינמיקה
אל פרו

אל פרו הוא אתר ארכאולוגי במחוז אֶל פּטֶן שבגואטמלה, כ-60 ק"מ מערבית מטיקאל.
האתר היה מיושב בין המאות החמישית לפני הספירה והשמינית לספירה, ונמצאים בו שרידים של תרבות המאיה.

השם "אל פרו" ניתן לאתר כאשר התגלה במאה ה-20, אך כאשר פוענח כתב המאיה העתיק גילו החוקרים ששמו המקורי של המקום היה "ואקה".

העיר הייתה מאוכלסת מעל ל-1,000 שנים עד למאה ה-8 לספירה. בשנת 378 התקיימה בעיר פגישה בין אנשי מאיה לבין טאוטיווקאן. בשנת 732 עברה העיר לשליטת שליטי טיקאל, וכעשור לאחר מכן נהרסה וננטשה.

== אטימולוגיה ==
האתר נקרא "אל פרו" לאחר שנתגלה במאה ה-20. הירוגליפים שזוהו באתר מלמדים ששמו העתיק של האתר הוא "וואקה". כיום שני השמות הללו מקובלים, אך השם הדומיננטי במפות הקיימות הוא של אל פרו.

== אוכלוסייה ==
בסביבות שנת 400 לפני הספירה אוכלוסיית הוואקה כללה כמה עשרות אלפים. לפי ספרו של כריס הרדמן "Woman Power in the Maya World", בתקופה זו הוואקה הגיעה לשיא פוליטי. העיר נודעה בכוחה המסחרי, מה שתרם למספר התושבים הגבוה.

== קישורים חיצוניים ==

* [https://web.archive.org/web/20081226030418/http://www.authenticmaya.com/waka1.htm תיאור האתר והיסטוריית העיר (באנגלית)]
* [http://www.sci-news.com/archaeology/science-monument-el-peru-waka-guatemala-mayan-cleopatra-01233.html New Monument Found at El Peru-Waka], 2013, Sci-news

קטגוריה:אתרים ארכאולוגיים של מאיה
קטגוריה:גואטמלה: היסטוריה
רון-אלפ

רון-אלפ () היה אחד מ-27 חבלי צרפת, בין השנים 1972 לסוף 2015. בתחילת 2016 החבל אוחד עם החבל אוברן במסגרת רפורמה מנהלית שעברה צרפת המטרופוליטנית החבל המאוחד נקרא זמנית אוברן-רון-אלפ. החבל קרוי על שמם של הנהר רון הזורם בשטחו והרי האלפים. הוא מורכב משמונה מחוזות (départements), והוא גובל במדינות איטליה ושווייץ.

==קישורים חיצוניים==

* 
* 
* 

==הערות שוליים==

*
קטגוריה:צרפת: חבלים לשעבר
קטגוריה:אוברן-רון-אלפ
דייוויד גריק

ממוזער
דייוויד גָרִיק (באנגלית: David Garrick; 19 בפברואר 1717 - 20 בינואר 1779) היה שחקן, מחזאי, מפיק תיאטרון ומנהל תיאטרון אנגלי. נולד למשפחה הוגנוטית שהיגרה מצרפת, והיה חבר ותלמיד של סמואל ג'ונסון.

== חייו ==
דייוויד גריק נולד בהרפורד, אנגליה, והתחנך, כמו סמואל ג'ונסון, בליצ'פילד. לאחר מכן, ג'ונסון לימד אותו ספרות קלאסית, ובשנת 1737 נסע ללונדון כדי לחפש את מזלו. בלונדון הוא התחיל לעבוד עם אחיו בעסקי יין, ובנוסף החל להופיע במופעי תיאטרון. בשנת 1741, הוא הופיע במופע תיאטרון של שייקספיר, בתפקיד ריצ'רד השלישי. הוא הפך למנהל תיאטרון דרורי ליין, ונהנה מקריירה של שלושים שנים בצמרת העץ, והיה לאחת מהדמויות בעלות ההשפעה והפופולריות הגדולה ביותר בהיסטוריה של התיאטרון הבריטי. גריק רצה לגלם את עצמו בתור דמות אמיתית בתיאטרון.

גריק נשא לאישה את אווה מריה ויגל, אשר נפטרה בשנת 1763. דייוויד גריק מת בלונדון, אנגליה, ונקבר בכנסיית וסטמינסטר, לרגלי אנדרטת שייקספיר.

== קישורים חיצוניים ==

* 
* 
* 

קטגוריה:מחזאים בריטים
קטגוריה:שחקני תיאטרון אנגלים
קטגוריה:אישים הקבורים במנזר וסטמינסטר
קטגוריה:בריטים חברי הבונים החופשיים
קטגוריה:בריטים שנולדו ב-1717
קטגוריה:בריטים שנפטרו ב-1779
קטגוריה:מונצחים בשלט כחול של ארגון המורשת האנגלית